S'obrin les votacions dels Pressupostos Participatius de Gandia 2024
23 gener 2024

## S'obrin les votacions dels Pressupostos Participatius de Gandia 202423 gener 2024Última actualització: 23 gener 2024

![](../gestion/img/10f236a282714e9ff471fd44135c097d68fa17d0793c384050971c0ed809203f.jpg)  
  

La **regidora de Participació Ciutadana, Liduvina Gil**, ha anunciat que ja s'ha obert el termini per a votar les **26 propostes** que l'Ajuntament de Gandia ha triat com a candidates a ser algun dels projectes guanyadors dels **Pressupostos Participatius 2024**.

  
L’edil ha explicat que, durant el termini de presentació de suggeriments, es van recollir 190 idees de les quals han eixit triades aquelles que, entre altres requisits, costen menys de 25.000 euros. En total, **hi ha 7 accions que tenen a veure amb el departament de Medi Ambient, altres 7 d'Urbanisme, 6 d'Esports, 3 de Cultura i 3 de Benestar Social**.

  
Pel que fa a les descartades, s'han deixat fora perquè l'Ajuntament ja les ha programades perquè es duguen a terme al llarg d'aquesta legislatura.

  
_«En aquest moment, comptem amb un pressupost de 100.000 euros, però esperem que se'ns concedisquen remanents de crèdit i puguem dur a terme 8 o 12 projectes en lloc de 4»_, ha assenyalat.

  
Gil ha animat les persones que vulguen sumar-se a la iniciativa a consultar i votar els projectes que preferisquen en la pàgina [www.participagandia.org](https://gandia.es/aytg/manager/www.participagandia.org) i ha recordat que **el termini per a fer-lo tancarà el pròxim 3 de febrer**.

  
Finalment, ha destacat el compromís que _«la ciutadania té amb el seu entorn i el seu territori»_ i ha agraït l'esforç de tots aquells que van participar en la fase anterior _«dedicant el seu temps a fer créixer i millorar aquesta localitat»_.

[Twittear](https://twitter.com/share)